b'\n_START_ARTICLE_\nMadagaskarinis k\xc5\xabdrinis garnys\n_START_SECTION_\nI\xc5\xa1vaizda\n_START_PARAGRAPH_\nSmulkus garninis pauk\xc5\xa1tis, k\xc5\xabno ilgis\xc2\xa0\xe2\x80\x93 45\xc2\xa0\xe2\x80\x93 48\xc2\xa0cm. Pakau\xc5\xa1is tamsiai geltonas, i\xc5\xa1margintas juodais dry\xc5\xbeiais. Snapas \xc5\xbealiai pilkas, snapo galiukas juodas. Rainel\xc4\x97 geltona. Plikos odos plotas tarp snapo ir aki\xc5\xb3 \xc5\xbealias. Galvos \xc5\xa1onai ir gerkl\xc4\x97 tamsiai geltona, i\xc5\xa1marginta siaurais, juosvai rudais dry\xc5\xbeiais. Nugara ruda, i\xc5\xa1marginta baltais arba tamsiai geltonais dry\xc5\xbeiais. Pasturgalis ir uodega balti. Sparnai rudi, i\xc5\xa1marginti tamsiai geltonais ar baltais dry\xc5\xbeiais. Plasnojamosios plunksnos baltos. Kojos \xc5\xbealiai geltonos arba \xc5\xbealiai pilkai._NEWLINE_Veisimosi metu kei\xc4\x8dia savo apdar\xc4\x85. Kuodas tankus. Nugara, kaklas, kakta ir kr\xc5\xabtin\xc4\x97 balti, plunksn\xc5\xb3 danga tanki. Snapas \xc5\xbeydras, snapo galiukas juodas. Rainel\xc4\x97 geltona. Plikos odos plotas tarp snapo ir aki\xc5\xb3 \xc5\xbealias, Kojos ro\xc5\xbein\xc4\x97s, koj\xc5\xb3 pir\xc5\xa1tai \xc5\xbeali._NEWLINE_Jaunikli\xc5\xb3 plasnojamosios plunksnos ir uodega juosvai rudos. Rainel\xc4\x97 \xc5\xbealia. Snapas oran\xc5\xbeinis, galiukas tamsesnis.\n_START_SECTION_\nPaplitimas\n_START_PARAGRAPH_\nPaplit\xc4\x99s Ryt\xc5\xb3 ir Centrin\xc4\x97je Afrikoje. Veisiasi Madagaskare ir Sei\xc5\xa1eliuose.\n_START_SECTION_\nBiologija\n_START_PARAGRAPH_\nBiotopas\xc2\xa0\xe2\x80\x93 nedidukai, \xc5\xbeole ap\xc5\xbe\xc4\x97l\xc4\x99 raistai, e\xc5\xbeeriukai, tvenkiniai, upeliai, grioviai ir ry\xc5\xbei\xc5\xb3 laukai. Visada \xc5\xa1alia med\xc5\xbei\xc5\xb3 ir kr\xc5\xabm\xc5\xb3._NEWLINE_Migrantas. Gegu\xc5\xbe\xc4\x97s m\xc4\x97nes\xc4\xaf traukia \xc4\xaf Madagaskar\xc4\x85, gr\xc4\xaf\xc5\xbeta spalio m\xc4\x97nes\xc4\xaf. Kai kurie suaug\xc4\x99 ir pirm\xc5\xb3 met\xc5\xb3 jaunikliai pasilieka Madagaskare._NEWLINE_Minta \xc5\xbeuvimi, varl\xc4\x97mis, smulkiais ropliais (scinkais, gekonais) ir vabzd\xc5\xbeiais (\xc5\xbeiogais, vabalais). Grobio ie\xc5\xa1ko pavieniai. Vengia atvir\xc5\xb3 viet\xc5\xb3. Pajut\xc4\x99s pavoj\xc5\xb3 slepiasi artimiausiuose med\xc5\xbeiuose ar kr\xc5\xabmuose._NEWLINE_Veisiasi 1000 por\xc5\xb3 kolonijose, da\xc5\xbenai, kartu su geltonaisias garniais. Lizdai yra med\xc5\xbeiuose, kr\xc5\xabmuose, auk\xc5\xa1\xc4\x8diau u\xc5\xbe gelton\xc5\xb3j\xc5\xb3 garni\xc5\xb3 lizdus. Griozdi\xc5\xa1kas lizdas kraunamas i\xc5\xa1 \xc5\xa1ak\xc5\xb3. D\xc4\x97tyje 3\xc2\xa0\xe2\x80\x93 4 \xc5\xbealsvai balti kiau\xc5\xa1iniai. Kiau\xc5\xa1inius padeda 3 dien\xc5\xb3 b\xc4\x97gyje. Inkubacija trunka 20 dien\xc5\xb3. Peri abu t\xc4\x97vai. Patinas peri nuo ryto iki vidurdienio. Jaunikliai maitinami atrytu maistu. 4 savai\xc4\x8di\xc5\xb3 jaunikliai palieka lizd\xc4\x85._NEWLINE_Kartos trukm\xc4\x97 5 metai.'